**príloha č. 6**

***N Á V R H***

**Z M L U V A O D I E L O**

(ďalej len „Zmluva“), uzatvorená podľa § 536 a nasl. zákona č. 513/1991 Zb. – Obchodného zákonníka v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Článok I.**

**Zmluvné strany**

Objednávateľ: Rímskokatolícka farnosť sv. Mikuláša, Prešov

Sídlo: Hlavná 81, 080 01 Prešov

Štatutárny zástupca: PhDr. Mgr. Jozef Dronzek, PhD.

IČO: 17147000

DIČ: 2021225800

Bankové spojenie: ČSOB, a.s.

IBAN: SK02 7500 0000 0040 0800 8582

Tel.:                                        +421 51 77 33 500

Web: <http://www.presov.rimkat.sk>

E-mail: presov@rimkat.sk

Kontaktná osoba

na účely tejto zmluvy: PhDr. Mgr. Jozef Dronzek, PhD.

(ďalej len „Objednávateľ“)

Zhotoviteľ:

Sídlo:

Zastúpený:

Oprávnený na rokovanie

- vo veciach technických:

- vo veciach zmluvných:

Bankové spojenie:

IBAN :

IČO:

DIČ:

Označenie registra:

Číslo zápisu:

Tel.:

E-mail:

(ďalej len „Zhotoviteľ“)

(Zhotoviteľ a Objednávateľ ďalej spoločne označení len ako „zmluvné strany“)

**Článok II.**

**Predmet zmluvy**

2.1 Záväzným východiskom tejto Zmluvy je ponuka Zhotoviteľa z .... (*dátum doplní úspešný uchádzač) ........,* ním predložená vo verejnom obstarávaní– nadlimitnej zákazke na poskytnutie služieb, ktorá predchádzala uzatvoreniu tejto Zmluvy (zákazka vyhlásená v Európskom vestníku 2018/S S 98 č. 2018/S 098-223715 dňa 25.05.2018: **„Rekonštrukcia organa v Konkatedrále sv. Mikuláša, Prešov – I. etapa“** (ďalej aj „predmet zmluvy“ alebo „Dielo“) a záväzok Objednávateľa prevziať Dielo a zaplatiť Zhotoviteľovi za riadne a včas odovzdané Dielo cenu za Dielo podľa čl. VI. tejto Zmluvy.

2.2 Zhotoviteľ je povinný vykonať predmet zmluvy v súlade s jeho ponukou, ktorú predložil Objednávateľovi ako uchádzač v zákazke definovanej v ods. 2.1. tohto článku Zmluvy.Táto ponuka je archivovaná ako súčasť dokumentácie o verejnom obstarávaní u Objednávateľa. Tieto dokumenty (tzn. súťažné podklady, vrátane opisu predmetu zákazky a ponuka) sú obom zmluvným stranám známe, boli zmluvným stranám navzájom odovzdané a obe zmluvné strany ich považujú za súčasť tejto Zmluvy. Zhotoviteľ vyhlasuje, že sa podrobne oboznámil so zadávacími podmienkami na poskytnutie služieb, ktoré boli súčasťou súťažných podkladov a pri plnení tejto Zmluvy sa zaväzuje ich dodržať a plniť.

2.3 Dielo musí byť vyhotovené na vysokej kvalitatívnej úrovni, pri dodržaní Objednávateľom požadovaných parametrov, platných noriem, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov. Materiály a prvky, ktoré sa v Diele zabudujú, nesmú byť predtým použité.

2.4. Dohodlo sa, že odborný zástupca Objednávateľa má právo, kedykoľvek po predchádzajúcom ohlásení si pozrieť/skontrolovať postup a rozpracovanosť prác na Diele, čo môže však rovnakým spôsobom vykonať aj iný znalec Objednávateľa.

2.5 Zhotoviteľ preberá záväzok, že pri vykonávaní Diela náležite zoberie do úvahy klímu priestoru (teplotné a vlhkostné pomery) v mieste zabudovania v čase inštalovania nástroja organa a neskôr, ktoré budú deklarované v protokole o prevzatí predmetu zákazky (miesta inštalovania zrekonštruovaného nástroja organa).

**Článok III.**

**Čas, miesto a spôsob plnenia zmluvy**

3.1 Zhotoviteľ je povinný zhotoviť a odovzdať Dielo riadne a včas. Dielo je zhotovené riadne, ak spĺňa všetky požiadavky podľa tejto Zmluvy a zodpovedá účelu sledovanému touto Zmluvou. Dielo musí byť zhotovené v súlade s technickými normami, právnymi predpismi, ktoré sa vzťahujú na dohodnuté Dielo a v súlade s podmienkami poskytovateľa nenávratného finančného príspevku (*Programu cezhraničnej spolupráce Interreg V-A 2014 – 2020 Poľsko – Slovensko)* a bez vád, ktoré by mohli mať za následok vznik škody na strane Objednávateľa alebo tretej osoby. Zhotoviteľ sa zaväzuje dodať a odovzdať Dielo **do 24 mesiacov** od nadobudnutia účinnosti Zmluvy pričom Zhotoviteľ vykoná najmä tieto činnosti:

3.1.1 Demontáž nástroja trojmanuálového organa v Konkatedrále sv. Mikuláša v Prešove, Hlavná 141, 080 01 Prešov

3.1.2 Prípadná preprava demontovaného nástroja trojmanuálového organa na miesto jeho rekonštrukcie (*napr. do sídla Zhotoviteľa* *ak bude uplatniteľné*)

 3.1.3 Rekonštrukcia nástroja trojmanuálového organa

3.1.4 Prípadná preprava zrekonštruovaného nástroja trojmanuálového organa do objektu Konkatedrála sv. Mikuláša v Prešove, Hlavná 141, 080 01 Prešov (*napr. zo sídla Zhotoviteľa* *ak bude uplatniteľné*)

3.1.5 Inštalovanie zrekonštruovaného nástroja trojmanuálového organa do dvoch pôvodných historických skríň v Konkatedrále sv. Mikuláša v Prešove, Hlavná 141, 080 01 Prešov.

3.1.6 Odovzdanie protokolu o vykonaní funkčných a hudobných skúšok a protokolu o odovzdaní Diela. Odovzdanie sprievodnej technickej a inej dokumentácie v slovenskom jazyku.

3.2 Objednávateľ sa zaväzuje, že zabezpečí možnosť práce bez prekážok na inštalovaní zrekonštruovaného nástroja organa a jeho intonáciu, a že sa postará o to, aby do priestorov, v ktorých bude prebiehať inštalovanie, nemali prístup nepovolané osoby. Zhotoviteľ dohodne technické a časové podrobnosti tak, aby bolo možné v dohodnutom rozsahu slúžiť sv. omše.

 3.4 Miestom odovzdania Diela je objekt Konkatedrála sv. Mikuláša v Prešove, Hlavná 141, 080 01 Prešov.

**Článok IV.**

**Práva a povinnosti Zhotoviteľa**

4.1 Zhotoviteľ sa zaväzuje zhotoviť Dielo v súlade s ustanoveniami tejto Zmluvy, jej príloh, v súlade s opisom predmetu zákazky uvedeným v súťažným podkladoch k zákazke, ktorá predchádzala uzatvoreniu tejto Zmluvy, v súlade s jeho ponukou, ktorú predložil Objednávateľovi ako uchádzač v zákazke definovanej v ods. 2.1. tejto Zmluvy a podľa pokynov Objednávateľa, v súlade s jeho záujmami, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Zhotoviteľ poznať, a v súlade s príslušnými právnymi predpismi.

4.2 Zhotoviteľ je povinný zhotoviť Dielo s odbornou starostlivosťou, na svoje náklady a nebezpečenstvo.

4.3 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov, ako aj za subdodávateľov a ostatných ním pozvaných osôb na miesto realizácie Diela, počas celého jeho priebehu, ako i za sledovanie a dodržiavanie predpisov bezpečnosti práce a ochrany zdravia pri práci.

4.4. Zhotoviteľ v súlade s podmienkami určenými vo verejnom obstarávaní bude nižšie uvedené rozhodujúce časti Diela, ktoré sú podstatné pre dosiahnutie požadovanej kvality Diela, realizovať sám alebo ako člen skupiny dodávateľov:

* + - výroba drevených a kovových píšťal
		- ladenie píšťal (intonácia**)**

4.5 Zhotoviteľ sa zaväzuje, informovať písomne Objednávateľa o akýchkoľvek okolnostiach dôležitých pre riadne zhotovenie Diela a akýchkoľvek okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Zhotoviteľovi, bez zbytočného odkladu po tom, ako sa o tom dozvedel.

4.6 Zhotoviteľ sa zaväzuje písomne upozorniť Objednávateľa na nevhodnosť (vrátane rozporu s právnym poriadkom) ním navrhovaného postupu, podkladov a/alebo iných pokynov týkajúcich sa zhotovenia Diela bezodkladne ((najneskôr do desať (10) pracovných dní) po tom, ako sa dozvedel o podrobnostiach takýchto postupov alebo pokynov, alebo po tom, ako mu boli doručené takéto dokumenty. Zhotoviteľ je v tomto písomnom upozornení povinný zdôvodniť nevhodnosť postupu, podkladov alebo pokynov a navrhnúť nápravné opatrenia. V prípade, že si Zhotoviteľ nesplní túto svoju povinnosť, zodpovedá za škodu tým spôsobenú. Objednávateľ sa vyjadrí k písomnému upozorneniu do desať (10) pracovných dní odo dňa jeho doručenia. Do vyjadrenia Objednávateľa Zhotoviteľ nevhodný pokyn nevykoná. V prípade, že Objednávateľ písomne Zhotoviteľovi oznámi, že na vykonaní pokynu, ktorý Zhotoviteľ označil za nevhodný, trvá, Zhotoviteľ je povinný tento pokyn realizovať (pokiaľ platné právne predpisy neustanovujú inak), pričom však Zhotoviteľ nezodpovedá za akúkoľvek škodu, ktorá vykonaním takéhoto pokynu vznikne.

4.7 Zhotoviteľ vyhlasuje, že ním dodané Dielo nebude zaťažené právom akejkoľvek tretej osoby a bude bez právnych vád. V prípade zistenia právnych vád je Zhotoviteľ povinný bezodkladne upraviť Dielo tak, aby nenarušovalo práva tretích osôb.

4.8 Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na zhotovení Diela, tak, aby si tieto osoby nemohli uplatňovať voči Objednávateľovi žiadne nároky.

4.9 Zhotoviteľ sa zaväzuje dodržiavať povinnosti určené pre Program cezhraničnej spolupráce Interreg V-A 2014 – 2020 Poľsko - Slovensko súvisiaci s predmetom tejto zmluvy, a to najmä povinnosti ohľadom publicity a informovanosti, predkladania správ, archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami. Zhotoviteľ vyhlasuje, že sa s podmienkami daného Programu cezhraničnej spolupráce Interreg V-A 2014 – 2020 Poľsko - Slovensko a príslušnej výzvy oboznámil.

4.10 Zhotoviteľ je povinný umožniť výkon kontroly/auditu/overovania súvisiaceho s poskytnutými službami zo strany oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona z EŠIF, zákona o finančnej kontrole a audite Zmluvy o poskytnutí NFP a to kedykoľvek počas trvania platnosti a účinnosti Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky.

Oprávnené osoby na výkon kontroly/auditu/ overovania sú najmä:

* + - 1. riadiaci orgán pre príslušný operačný program a ním poverené osoby,
			2. útvar následnej finančnej kontroly a ním poverené osoby,
			3. Najvyšší kontrolný úrad SR, príslušná Správa finančnej kontroly,

Certifikačný orgán a nimi poverené osoby,

* + - 1. orgán auditu, jeho spolupracujúce orgány a nimi poverené osoby,
			2. splnomocnení zástupcovia Európskej Komisie a Európskeho dvora audítorov,
			3. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

4.11 V prípade použitia subdodávateľov je Zhotoviteľ oprávnený plniť predmet Zmluvy výlučne prostredníctvom subdodávateľov uvedených v Prílohe č. 2 – *„Zoznam subdodávateľov*“ (ďalej len „Zoznam subdodávateľov“).

4.12 Zhotoviteľ sa zaväzuje dodržiavať nasledovné pravidlá pre zmenu subdodávateľov počas plnenia Zmluvy:

4.12.1 Objednávateľ vyžaduje v súlade s § 41 ods. 3 zákona o verejnom obstarávaní, aby úspešný uchádzač v Zmluve najneskôr v čase jej uzavretia uviedol údaje o všetkých známych subdodávateľoch (názov/sídlo, resp. miesto podnikania, IČO, predmet subdodávky a jej percentuálny podiel na celkovom plnení), údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia. Za týmto účelom (ak budú využití subdodávatelia) vyplní Zhotoviteľ prílohu k Zmluve – Zoznam subdodávateľov. Ak túto prílohu nevyplní, má sa za to, že subdodávky nevyužíva.

4.12.2 V prípade, ak sa počas trvania tejto Zmluvy rozhodne Zhotoviteľ využiť subdodávateľa alebo zmeniť niektorého z oznámených subdodávateľov, alebo ak nastane zmena vyššie uvedených údajov o subdodávateľoch, je Zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo, resp. miesto podnikania, IČO, predmet subdodávky a jej percentuálny podiel na celkovom plnení), údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia (resp. zmenu týchto údajov).

4.12.3 V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Objednávateľ právo odstúpiť od tejto  Zmluvy a má nárok na zmluvnú pokutu vo výške jedentisíc (1000) eur za každé porušenie ktorejkoľvek z vyššie uvedených povinností, a to aj opakovane.

4.12.4 Zhotoviteľ berie na vedomie, že Objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

4.12.5 Ak sa Zhotoviteľ počas trvania tejto Zmluvy rozhodne využiť  subdodávateľa  alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Zhotoviteľ oznámi Objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.

# Článok V.

# Práva a povinnosti Objednávateľa

5.1 Objednávateľ sa zaväzuje:

5.1.1 bez zbytočného odkladu písomne informovať Zhotoviteľa o všetkých skutočnostiach, ktoré majú podstatný význam pre zhotovenie Diela,

5.1.2 odovzdať Zhotoviteľovi všetky dokumenty a poskytnúť mu všetky informácie, ktoré sú potrebné na zhotovenie Diela, pokiaľ z povahy týchto dokumentov/informácií a/alebo pokynov nevyplýva, že ich má obstarať Zhotoviteľ,

5.1.3 bez zbytočného odkladu poskytnúť Zhotoviteľovi všetku súčinnosť potrebnú na uskutočnenie predmetu tejto Zmluvy,

5.1.4 doručiť Zhotoviteľovi včas všetky pokyny a pripomienky súvisiace so zhotovením Diela tak, aby Zhotoviteľovi umožnil včasné a riadne zhotovenie Diela.

5.2 Objednávateľ je povinný riadne vykonané Dielo prevziať. Dielo je prevzaté Objednávateľom momentom podpísania preberacieho protokolu oprávnenou osobou Objednávateľa.

5.4 Objednávateľ nie je povinný prevziať Dielo, ktoré nie je riadne zhotovené. V tom prípade do desať (10) pracovných dní od uplynutia termínu na prevzatie Diela, predloží Objednávateľ Zhotoviteľovi pripomienky k Dielu. Zhotoviteľ je povinný Dielo upraviť v súlade s pripomienkami, resp. zdôvodniť písomne nedôvodnosť pripomienok Objednávateľa bez zbytočného odkladu. Pripomienkou Objednávateľa sa rozumie pripomienka k vecnej (kvalitatívnej) stránke Diela. Pokiaľ Objednávateľ odmietne podpísať preberací protokol, hoci Dielo bolo dodané riadne, resp. riadne upravené podľa pripomienok Objednávateľa, považuje sa Dielo za prevzaté nasledujúcim dňom po uplynutí lehoty na zaslanie pripomienok k predloženému Dielu. Toto ustanovenie platí obdobne aj pre opätovne predložené pripomienky.

# Článok VI.

# Cena za Dielo a platobné podmienky

6.1 Celková cena za zhotovené Dielo je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou Zhotoviteľa ako pevná zmluvná cena Diela, jednostranne nemenná a predstavuje:

Cena bez DPH ................ Eur

DPH⃰ ................ Eur

Cena celkom vrátane DPH⃰ ................ Eur

slovom: ...................... Eur a .............. eurocentov vrátane DPH.

\**V prípade, ak je Zhotoviteľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, vo svojej ponuke musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH“,*

*„Objednávateľ nie je zdaniteľnou osobou pre účely predmetu tejto Zmluvy“.*

Ide o konečnú, maximálnu cenu za zhotovenie Diela, ktorá nemôže byť zmenená. V tejto cene sú zahrnuté všetky náklady spojené s plnením predmetu zmluvy, náklady na všetky tovary, služby a práce potrebné k zhotoveniu Diela podľa tejto Zmluvy.

6.2 Cenu za Dielo uhradí Objednávateľovi na základe maximálne troch zálohových faktúr a jednej finálnej (zúčtovacej) faktúry a to nasledovne:

6.2.1. zálohová faktúra vo výške 25 % z ceny Diela bude vystavená Zhotoviteľom do desiatich (10) dní po uplynutí šiestich (6) mesiacov odo dňa nadobudnutia účinnosti tejto Zmluvy

6.2.2 zálohová faktúra vo výške 25 % z ceny Diela bude vystavená Zhotoviteľom do desiatich (10) dní po uplynutí dvanástich (12) mesiacov odo dňa nadobudnutia účinnosti tejto Zmluvy

6.2.3 zálohová faktúra vo výške 25 % z ceny Diela bude vystavená Zhotoviteľom do desiatich (10) dní po uplynutí osemnástich (18) mesiacov odo dňa nadobudnutia účinnosti tejto Zmluvy

6.2.4. finálna (zúčtovacia) faktúra bude vystavená Zhotoviteľom do desiatich (10) dní po protokolárnom odovzdaní a prevzatí Diela

6.4 Faktúry budú uhradené bezhotovostným platobným stykom na účet Zhotoviteľa uvedený v záhlaví tejto Zmluvy. Za deň úhrady faktúry sa považuje deň odpísania platby z účtu Objednávateľa v prospech účtu Zhotoviteľa uvedený v záhlaví tejto Zmluvy.

6.5 Vystavená faktúra musí obsahovať náležitosti daňového dokladu podľa zákona o DPH. Faktúra musí zároveň obsahovať najmä nasledovné údaje:

- odvolávku na Objednávateľovo číslo tejto Zmluvy,

- popis plnenia v zmysle predmetu tejto Zmluvy,

- bankové spojenie v zmysle tejto Zmluvy.

- označenie projektu z Programu cezhraničnej spolupráce Interreg V-A 2014 – 2020 Poľsko - Slovensko podľa pokynov Objednávateľa.

V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť až po preukázateľnom doručení novej faktúry do sídla Objednávateľa.

6.6 Splatnosť faktúr Zhotoviteľa vystavených podľa bodu 6.2 tohto článku bude štrnásť (14) dní odo dňa ich doručenia Objednávateľovi.

6.6 Predmet zmluvy je financovaný z prostriedkov európskych štrukturálnych a investičných fondov (EŠIF) v rámci projektu z Programu cezhraničnej spolupráce Interreg V-A 2014 – 2020 Poľsko – Slovensko a z rozpočtu Objednávateľa.

# Článok VII.

# Zodpovednosť Zhotoviteľa a sankcie

7.1 Zhotoviteľ zodpovedá za škodu spôsobenú vadami, chybami a/alebo inými nedostatkami Diela (ďalej len „Vady“).

7.2 Za Vady sa považuje najmä oneskorené, neúplné, nedostatočné, rozporné, nekvalitné zhotovenie Diela, v rozpore s opisom predmetom zákazky/zadaním a touto Zmluvou.

7.3 Zhotoviteľ sa zbaví zodpovednosti za Vady a škodu týmito spôsobenú, ak preukáže, že Vada bola spôsobená okolnosťami vylučujúcimi zodpovednosť a že vynaložil všetku odbornú starostlivosť, ktorú možno očakávať od Zhotoviteľa so zodpovedajúcou profesionálnou praxou a kvalifikáciou.

7.4 Zhotoviteľ nezodpovedá za škodu vzniknutú v dôsledku konania a/alebo opomenutia konania Objednávateľa, s výnimkou zodpovednosti Zhotoviteľa za splnenie prevenčnej povinnosti podľa ods. 7.5 tohto článku zmluvy.

7.5 Zhotoviteľ je povinný upozorniť Objednávateľa:

7.5.1 na akúkoľvek škodu bezprostredne hroziacu a/alebo vzniknutú a na jej rozsah a následky, najmä následky na Zhotovenie Diela podľa tejto Zmluvy, a

7.5.2 na všetky opatrenia, ktoré je potrebné prijať na odvrátenie takej škody a/alebo obmedzenie jej následkov, a ak ho Objednávateľ o to požiada, je Zhotoviteľ povinný takéto opatrenia na náklady Objednávateľa vykonať, resp. kontrolovať, že sa takéto opatrenia uskutočňujú.

7.6 V prípade porušenia ustanovenia čl. IV. bod 4.4 je Zhotoviteľ povinný zaplatiť zmluvnú pokutu vo výške päťtisíc (5 000) Eur. Týmto nie sú ostatné zmluvné pokuty, ako ani nárok na náhradu škody Objednávateľa.

7.7 V prípade omeškania Zhotoviteľa s plnením jeho povinností podľa tejto Zmluvy (vrátane omeškania s termínom odovzdania Diela) je Objednávateľ oprávnený od Zhotoviteľa požadovať zaplatenie zmluvnej pokuty vo výške 0,05% z celkovej ceny Diela za každý začatý deň omeškania.

7.8. Okrem sankcií uvedených v tomto článku Zmluvy má Objednávateľ v prípade porušenia akejkoľvek povinnosti Zhotoviteľa podľa tejto Zmluvy nárok na zmluvnú pokutu vo výške päťsto (500) Eur za každé jednotlivé porušenie, a to aj opakovane.

7.9 Zmluvná pokuta je splatná v lehote sedem (7) dní odo dňa doručenia výzvy Objednávateľa na úhradu zmluvnej pokuty Zhotoviteľovi. Objednávateľ je oprávnený započítať zmluvnú pokutu proti Cene za Dielo alebo jej časti.

7.10 V prípade omeškania Objednávateľa so zaplatením faktúry Zhotoviteľovi o viac ako tridsať (30) dní je Zhotoviteľ oprávnený od Objednávateľa požadovať za každý začatý deň omeškania až do zaplatenia úrok z omeškania vo výške 0,05% z fakturovanej sumy za každý začatý deň omeškania.

7.11 Úhradou zmluvnej pokuty sa príslušná zmluvná strana nezbavuje povinnosti pokračovať v plnení tejto Zmluvy, ani nahradiť škodu vo výške prevyšujúcej zmluvnú pokutu, ktorá porušením povinnosti vznikla.

# Článok VIII.

# Ukončenie Zmluvy

* 1. Táto Zmluva zaniká jej zrušením dohodou zmluvných strán alebo odstúpením od tejto Zmluvy oprávnenou zmluvnou stranou alebo z iných dôvodov stanovených platným právom alebo predpokladaných v tejto Zmluve.

8.2 Zmluvné strany sú oprávnené odstúpiť od tejto Zmluvy na základe dôvodov uvedených v ods. 8.3 až 8.7 tohto článku Zmluvy, pričom odstúpenie zmluvnej strany od Zmluvy nadobúda účinnosť doručením druhej zmluvnej strane. Zhotoviteľovi prináleží náhrada iba za dodanú časť Diela.

8.3 Objednávateľ je oprávnený odstúpiť od Zmluvy okrem iných dôvodov v nej uvedených aj z nasledovných dôvodov:

8.3.1 ak súd právoplatne uzná kohokoľvek z členov štatutárneho orgánu zhotoviteľa alebo zamestnancov Zhotoviteľa za vinných z trestného činu bezprostredne súvisiaceho s uzatváraním a/alebo plnením tejto Zmluvy,

8.3.2 strata nevyhnutnej kvalifikácie Zhotoviteľa, vrátane, ale nielen, straty (živnostenského) oprávnenia na vykonávanie činnosti, ktorá bezprostredne súvisí s predmetom tejto Zmluvy, ak Zhotoviteľ opätovne nezíska túto kvalifikáciu do 15 dní, alebo

8.3.3 závažné porušenie povinností Zhotoviteľa podľa tejto Zmluvy, pričom závažným porušením povinností Zhotoviteľa sa rozumie:

8.3.3.1 zhotovenie Diela v rozpore s opisom predmetu zákazky/zadaním a touto Zmluvou,

8.3.3.2 neodôvodnené nedodržanie pokynov Objednávateľa, za predpokladu, že dotknutý pokyn má podstatný význam pre realizáciu plnenia podľa tejto Zmluvy,

8.3.3.3 podstatné omeškanie t. j. viac ako dvadsať (20)dní v zhotovovaní Diela zavinené Zhotoviteľom, ak v tejto Zmluve nie je uvedené inak,

8.3.3.4 v prípadoch ustanovených právnymi predpismi,

8.3.3.5 ak nastanú právne skutočnosti majúce za následok zmenu v právnom postavení Zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Zhotoviteľa) alebo akákoľvek iná zmena majúca priamy vplyv na plnenie zo strany Zhotoviteľa, a Zhotoviteľ neoznámi tieto skutočnosti Objednávateľovi najneskôr do desať (10) dní odo dňa, kedy tieto skutočnosti nastali. Zhotoviteľ zodpovedá za škodu spôsobenú Objednávateľovi v dôsledku porušenia povinnosti podľa prvej vety tohto bodu a Objednávateľ má právo odstúpiť od Zmluvy. Za akúkoľvek inú zmenu sa považuje aj zmena bankového spojenia Zhotoviteľa, pričom k tejto informácii je Zhotoviteľ povinný predložiť aj potvrdenie príslušnej banky,

8.3.3.6 ak Zhotoviteľ neumožní výkon kontroly/auditu/overovania súvisiaceho s poskytnutými službami zo strany oprávnených osôb na výkon kontroly/auditu,

8.3.3.7 ak Zhotoviteľ nesplní svoju povinnosť mať na svoje náklady uzatvorené poistenie vo výške celkovej Ceny Diela s DPH počas celej doby realizácie Diela,

8.3.3.8 ak Zhotoviteľ poruší ktorúkoľvek z povinností týkajúcej sa subdodávateľov alebo ich zmeny.

8.4 Objednávateľ má právo odstúpiť od zmluvy v prípade skončenia alebo zániku Zmluvy o poskytnutí nenávratného finančného príspevku (NFP), uzavretej medzi objednávateľom ako prijímateľom nenávratného finančného príspevku za účelom financovania Diela podľa Zmluvy, a to bez ohľadu na právny titul skončenia alebo zániku Zmluvy o poskytnutí NFP.

8.5 Objednávateľ má právo odstúpiť od Zmluvy so Zhotoviteľom, ktorý bol vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), alebo ak aspoň jeden zo Zhotoviteľových subdodávateľov alebo subdodávateľov podľa osobitného predpisu, ktorí majú povinnosť zapisovať sa do registra partnerov verejného sektora v zmysle zákona o RPVS, bol vymazaný z registra partnerov verejného sektora.

8.6 Zhotoviteľ je oprávnený odstúpiť od Zmluvy výlučne z nasledovných dôvodov:

8.6.1 neposkytnutie súčinnosti Objednávateľa, v dôsledku čoho sa podstatným spôsobom sťažilo alebo obmedzilo plnenie povinností Zhotoviteľa podľa tejto Zmluvy alebo sa toto plnenie znemožnilo, a Objednávateľ nevykonal nápravu ani v primerane stanovenej lehote určenej Zhotoviteľom,

8.6.2 omeškanie Objednávateľa s platením Ceny za Dielo o viac ako šesťdesiat (60) dní po splatnosti.

8.7 Ak zistí niektorá zo Zmluvných strán pri plnení tejto Zmluvy prekážku, ktorá znemožňuje riadne zhotovenie Diela dohodnutým spôsobom, oznámi to bezodkladne druhej zmluvnej strane a začne s ňou okamžite rokovať v dobrej viere na odstránení takejto prekážky. Ak sa zmluvné strany nedohodnú do tridsať (30) dní odo dňa doručenia oznámenia, môže ktorákoľvek zmluvná strana od Zmluvy odstúpiť.

8.8 Odstúpením od Zmluvy sa Zmluva ruší ku dňu doručenia odstúpenia od Zmluvy druhej zmluvnej strane. Odstúpením od Zmluvy zanikajú všetky práva a povinnosti zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia zmluvných strán realizovaných v súlade s touto Zmluvou ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo zmluvných strán a nároku na zaplatenie zmluvnej pokuty podľa tejto Zmluvy, ani zmluvných ustanovení týkajúcich sa voľby práva alebo voľby zákona podľa ustanovenie § 262 Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Zmluvy.

# Článok IX.

**Naviac Práce**

9.1 Naviac práce predstavujú práce nad rámec dojednaný v zmluve.

9.2 Naviac práce je možné vykonávať iba na základe postupov upravujúcich všeobecne záväzné právne predpisy, a to najmä/nie výlučne Zákon o verejnom obstarávaní a súčasne tak na základe predchádzajúceho písomného súhlasu Objednávateľa, ktorý bude vydaný na základe predloženej písomnej ponuky Zhotoviteľa. Súčasťou ponuky Zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť dodanie predmetu tejto Zmluvy a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Súhlas Objednávateľa s vykonávaním naviac prác podľa tohto článku Zmluvy môže byť daný

- podpísaným zápisom oprávneného zástupcu Objednávateľa alebo

- písomnou objednávkou Objednávateľa alebo

- uzatvorením Dodatku k tejto Zmluve.

Bez niektorej z vyššie uvedených foriem akceptácie zo strany Objednávateľa nie je Zhotoviteľ oprávnený naviac práce vykonať. Potreba Naviac Prác musí byť v deň ich zistenia oznámená oprávnenému zástupcovi Objednávateľa.

9.3 Faktúra za vykonané naviac práce bude podľa vykonaných prác vystavená najskôr spolu s konečnou faktúrou za Dielo a Objednávateľ je povinný takto vystavenú faktúru Zhotoviteľovi uhradiť v súlade s podmienkami fakturácie dohodnutými v tejto Zmluve .

9.4 Na naviac práce po ich schválení uzavrú zmluvné strany Dodatok k tejto Zmluve podľa aktuálne platných pravidiel uvedených v Systéme EŠIF a podmienok uvedených v Zmluve o poskytnutí NFP a VZP, na ktoré Zmluva o NFP odkazuje. V prípade, ak naviac práce požadované Objednávateľom majú zásadný vplyv na termín dodania Diela, pričom zásadným vplyvom sa rozumie potreba na ich zrealizovanie viac ako päť (5) pracovných dní, zmluvné strany pristúpia k posunutiu termínu dodania Diela o počet dní potrebných na zrealizovanie vzniknutých naviac prác.

**Článok X**

**Záruky, servis**

10.1. Záručná doba pre všetky nové časti organu s výnimkou motora organu a elektronických častí je desať (10) rokov. Záručná doba na motor organu a elektronické časti je dva (2) roky. Záručná doba začína plynúť pri úplnom, bezchybnom vyhotovení a prevzatí Diela schopného užívania Objednávateľom. Presný termín ukončenia záručnej doby zmluvné strana zapíšu do protokolu z odovzdania a prevzatia diela.

10.2. Zhotoviteľ sa zaväzuje zabezpečiť nástup technika na zistenie rozsahu a druhu poruchy najneskôr do dvadsaťštyri (24) hodín od jej nahlásenia telefonicky na č. …… (doplní uchádzač)……. a následne písomne (listinne alebo elektronicky) na adresu …… (doplní uchádzač)……. resp. e-mail …… (doplní uchádzač)……. .

10.4. Zhotoviteľ sa zaväzuje zabezpečiť odstránenie bežnej poruchy do dvanástich (12) hodín od jej identifikácie technikom.

10.5. Ak Objednávateľ počas záručnej doby zistí na Diele závady (nie bežné poruchy), musia byť zistené závady okamžite oznámené Zhotoviteľovi písomne (listinne alebo elektronicky). Zhotoviteľ sa zaväzuje začať s odstraňovaním závad Diela najneskôr do piatich (5) dní odo dňa doručenia písomnej reklamácie. Zároveń sa Zhotoviteľ zaväzuje, že pokiaľ odstránenie závad v danom termíne nie je technicky možné vykonať, zmluvné strany sa dohodnú dokedy a akým spôsobom Zhotoviteľ vykoná odstránenie závady. Takto dohodnutý termín je pre Zhotoviteľa záväzný a jeho neplnenie podlieha zmluvnej pokute dohodnutej v čl. VII tejto Zmluvy.

10.6. Záruka poskytovania pozáručných a mimozáručných servisných služieb je dohodnutá neobmedzene, aj pre všetky výkony alebo dodávky prípadných subdodávateľov a zahŕňa skryté vady, aj vtedy, ak tieto neboli spozorované pri preberacej kontrole. Pod záruku spadajú aj všetky vady spôsobené porušením povinností Zhotoviteľa a ďalej konštrukčné chyby a škody vyplývajúce z chybného zariadenia alebo zostavenia.

10.7. Zo záruky sa vyníma: doladenie, prirodzené opotrebovanie, škody spôsobené vyššou mocou, neodborným zaobchádzaním alebo nesprávnym používaním, okrem toho škody, ktoré vzniknú vplyvom poveternostných podmienok, neodborným vykurovaním, škodlivého hmyzu alebo neodborným zaobchádzaním .

10.8. V záruke je zahrnutý záväzok na bezplatné obnovenie chybných alebo nepoužiteľných dielov a na obnovenie bezchybnej funkcie a to v lehote do siedmych (7) kalendárnych dní po doručení výzvy Zhotoviteľovi (listinne alebo elektronicky), za ktoré sa nesmú účtovať ani mzdové náklady, náklady na cestovné alebo iné náklady.

10.9. Ak Zhotoviteľ nevykoná záručnú prácu po písomnej výzve v rámci lehoty, tak ju Objednávateľ môže nechať vykonať na náklady Zhotoviteľa inou organizáciou, bez toho aby tým zanikol záručný záväzok Zhotoviteľa.

10.10. Pri zostavení organu sa musia na dobre viditeľnom mieste na skrini umiestniť technické údaje, najmä: údaje o naladení a tlaku vzduchu, vrátane teploty miestnosti pri ladení.

10.11. Výkonom zmluvy o ladení a údržbe bude poverený ……..(doplní uchádzač)………….., (napr. uvedie meno, priezvisko, kontakt na spoločnosť organára zo Slovenska).

# Článok X.

# Konflikt záujmov

Zhotoviteľ sa zaväzuje, že po dobu trvania tejto Zmluvy, ako i po jej skončení, vynaloží v súlade s medzinárodne uznávanou praxou také úsilie, ktoré je potrebné na to, aby zamedzil akémukoľvek potenciálnemu i skutočnému konfliktu záujmov, v súvislosti s jeho činnosťou podľa tejto Zmluvy.

# Článok XI.

# Záverečné ustanovenia

11.1 Táto Zmluva sa riadi a vykladá v súlade s právnym poriadkom Slovenskej republiky. Prípadné spory vzniknuté z tejto Zmluvy bude rozhodovať príslušný súd Slovenskej republiky.

11.2 Zmluvné strany sa zaväzujú, že vyvinú maximálnu snahu o riešenie všetkých sporov vyplývajúcich alebo súvisiacich s touto zmluvou zmierlivou cestou, a to do tridsať (30) dní od doručenia písomného upozornenia jednej zmluvnej strany druhej zmluvnej strane.

11.3 Akékoľvek zmeny a/alebo dodatky k tejto Zmluve musia byť v súlade s príslušnými právnymi predpismi, v písomnej forme a podpísané obidvoma zmluvnými stranami.

11.4 Táto Zmluva, vrátane všetkých dokumentov, ktoré sa v nej spomínajú, predstavuje kompletnú dohodu medzi zmluvnými stranami v súvislosti s predmetom tejto Zmluvy.

11.5 Zmluvné strany sa dohodli, že v prípadoch, ak táto Zmluva neupravuje niektoré vzájomné vzťahy a záväzky, budú sa tieto riadiť ustanoveniami Obchodného a subsidiárne Občianskeho zákonníka a ostatnými všeobecne záväznými predpismi platnými v Slovenskej republike.

11.6 Ak sa niektoré z ustanovení tejto Zmluvy stane nevynútiteľným alebo neplatným podľa platného práva, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Zmluvy ostávajú naďalej záväzné a v plnej platnosti a účinnosti. Ak nastane takáto situácia, zmluvné strany nahradia toto nevynútiteľné, či neplatné ustanovenie iným ustanovením, ktoré sa mu svojím obsahom a účelom bude čo najviac približovať.

11.7 Komunikácia medzi zmluvnými stranami v súvislosti s plnením tejto Zmluvy sa bude adresovať príslušnej zmluvnej strane na nižšie uvedenú adresu a bude sa považovať za doručenú v prípade:

 11.7.1 osobného doručenia, prostredníctvom kuriérskej služby alebo inak, po potvrdení jej prijatia,

11.7.2 doručenia e-mailom, po doručení písomného potvrdenia od príjemcu o prijatí (za písomné potvrdenie príjemcu o prijatí sa nepovažuje notifikácia oznamujúca doručenie e-mailu príjemcovi), alebo

11.7.3 doporučenej zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.

11.8 Zmluva je vyhotovená v štyroch rovnopisoch v slovenskom jazyku, z ktorých každý je považovaný za originál. Z toho jedno vyhotovenie Zmluvy dostane Zhotoviteľ a tri vyhotovenia dostane Objednávateľ.

11.9 Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom dlžníka.

11.10 Zmluvné strany sa dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.

11.11 Zhotoviteľ je povinný mať počas celého trvania tejto Zmluvy uzatvorenú poistnú zmluvu na krytie možného poistného rizika pri vykonávaní Diela na poistnú sumu vo výške celkovej ceny Diela s DPH a zároveň poistnú zmluvu aj na dopravné poistenie za prepravu Diela resp. časti organa (*ak bude uplatniteľné).* Uvedenú skutočnosť preukáže Zhotoviteľ k momentu protokolárneho odovzdania diela Objednávateľom predložením overenej fotokópie poistnej zmluvy resp. poistných zmlúv.

11.12 Neoddeliteľnou súčasťou tejto zmluvy sú prílohy č. 1-2 podľa nižšie uvedeného.

11.13 Zmluvné strany vyhlasujú, že sú oprávnené s predmetom Zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho Zmluvu podpísali.

11.14 Zmluvné strany berú na vedomie a rešpektujú, že predmet zmluvy je financovaný z fondov EÚ a bude predmetom kontroly verejného obstarávania zo strany príslušného oprávneného orgánu. Táto Zmluva nadobúda platnosť dňom jej podpisu obidvoma zmluvnými stranami a účinnosť v súlade s § 47a ods. 2 Občianskeho zákonníka dňom nasledujúcim po dni jej zverejnenia, nie však skôr ako v deň, kedy bude Objednávateľovi doručený od príslušného oprávneného orgánu kladný výsledok kontroly verejného obstarávania, ktorého výsledkom je táto Zmluva. Schválenie procesu verejného obstarávania v rámci kontroly oprávneným orgánom je teda odkladacou podmienkou nadobudnutia účinnosti tejto Zmluvy. O splnení odkladacej podmienky je Objednávateľ povinný písomne informovať Zhotoviteľa. Zmluva nadobudne účinnosť dňom doručenia písomnej informácie Zhotoviteľovi. Všetky počítania hmotno-právnych lehôt medzi Objednávateľom a Zhotoviteľom, ako aj ďalšie právne skutočnosti zakladajúce, zrušujúce a meniace vzájomné práva a povinnosti medzi zmluvnými stranami sa právne odvíjajú od momentu účinnosti tejto Zmluvy.

10.15 Objednávateľ si vyhradzuje právo v prípade, kedy ešte nedošlo k plneniu predmetu tejto Zmluvy a výsledky „ex ante“ administratívnej finančnej kontroly procesu verejného obstarávania zo strany poskytovateľa NFP neumožňujú financovanie výdavkov vzniknutých z obstarávaním predmetu tejto Zmluvy odstúpiť od tejto Zmluvy bez akýchkoľvek sankcií, pričom táto Zmluva stráca platnosť od počiatku bez akéhokoľvek nároku na odškodnenie zmluvných strán .

Objednávateľ: Zhotoviteľ:

V Prešove, dňa .................... V..........................., dňa........................

............................................ ..............................................

PhDr. Mgr. Jozef Dronzek, PhD.

 farár -dekan

PRÍLOHA Č. 1 – Ponuka uchádzača

PRÍLOHA Č. 2 – Zoznam subdodávateľov